kalixlouiis/myanmar-wikipedia-corpus huggingface dataset:
သွန်မ်ဆင် ၏ သားမှာ လင်မယားကွာရှင်းပြီးမှ မွေးဖွားခဲ့ခြင်း ဖြစ်သော်လည်း ကုမ္ပဏီ အမွေ ဆက်ခံခွင့်ရှိသည် ဟုသတ်မှတ်ခဲ့သည်။
ဒေးဗစ် သွန်မ်ဆင်သည် သူ့အမေကဲ့သို့ပင် Ontario ရှိ ပန်းချီပြခန်း ကိုထောက်ပံ့ ကူညီခဲ့သည်။
သူအဖေ သေဆုံးပြီးနောက် သူ ၏ ၄၉ နှစ်မြောက် မွေးနေ့ ဖြစ်သော ၂၀၀၆ ဇွန် ၁၂ နေ့ တွင် တတိယမြောက် သွန်မ်ဆင် စီးပွားရေး မျိုးရိုးကို ဆက်ခံခဲ့သည်။
သူသည် အနုပညာနှင့် ပက်သက်သော ပစ္စည်းများ စုဆောင်းခြင်းကို စိတ်အားထက် သန်သူ ဖြစ်ပြီး John Constable အမည်ရှိ ကမ္ဘာ့ ထိပ်တန်းအနုပညာပြခန်းကို ပိုင်ဆိုင်သည်။
သွန်မ်ဆင် သည် အင်တာဗျူးလုပ်လေ့လုပ်ထမရှိပဲ သိုသိုသိပ်သိပ်နေထိုင်လေ့ရှိသည်။
၂၀၀၆ ခုနှစ်၊ ဇူလိုင်လ ၃ရက်နေ့ နယူးယောက် တိုင်းမ် မဂ္ဂဇင်း မှဖော်ပြချက်အရ သွန်မ်ဆင်၏ တစ်ခုတည်းသော သိသာမြင်သာသော အင်တာဗျူး မှာ ၎င်းနှင့် တော်ရွန်တို မှာ ကျောင်းအတူတက်ခဲ့ကြသည့် ကျောင်းနေဖက်သူငယ်ချင်း ဂျိမ်းစ် ဖစ်ဇ်ဂျရယ်လ် နှင့် ပြောထားသော အင်တာဗျူး ဖြစ်သည်။
ဂျိမ်းစ် ဖစ်ဂျရယ်လ် သည် အထက်တန်းလွှာ ပုဂ္ဂလိက ကျောင်းတစ်ကျောင်းဖြစ်သည့် Upper Canada College အကြောင်း ရေးသား စာအုပ်ထုတ်ဖူးသည်။
လွန်ခဲ့သော ၁၂ နှစ်က ဂျိမ်းစ် ဖစ်ဂျရယ်လ် သို့ပေးသော သူ၏ မှတ်ချက်များအရ ဒေးဗစ်သည် စီးပွားရေးလောက အတွင်းရှိ လူတော်တော်များများ အပေါ်၌ အနည်းငယ် အကောင်းမြင်သည်ဟု လည်း မဂ္ဂဇင်းတွင် ပါရှိသည်။
ထိုအင်တာဗျူးတွင် သွန်မ်ဆင်က “ မင်းဘဝကို ဟန်ချက်ညီညီနေနိုင်ဖို့ ကြိုးစားတဲ့အခါ ပုံမှန်စီးပွားရေးသ မားတွေကတော့ မင်းက တကယ့်လူ မဟုတ်သေးဘူးလို့ ထင်ကြမှာပဲ။
ဒါဆိုရင် ဘယ်သူက တကယ့်လူလဲ။
ငါ့ကို တကယ့်လူ မဟုတ်ဘူးလို့ ပြောနေတာလား။
စနေ၊ တနင်္ဂနွေလို နေ့ မျိုးတွေမှာတောင် မင်းဇနီး နဲ့ အတူမရှိဘူး။
အပြုသဘောဆန်တဲ့ လုပ်ငန်းတွေ လုပ်ဖို့ မင်းမှာ အချိန်ပို မရှိဘူး။
ဘာကိုမှလဲ ဝါသနာမပါဘူး။
မိုးဇက် ကိုဘယ်လို စာလုံး ပေါင်းလဲဆို တာတောင် မင်းမသိဘူး။
ပြီးတော့ အခုဒီမှာ မင်းကငါ့ကို ပျော့ညံ့ တယ်လို့ ပြောနေတာလား” ဟု ပြောခဲ့သည်။
၂၀၀၇ ခုနှစ် ဇွန်လကုန်တွင် မင်းသမီး ကဲလီ ရိုဝန် နှင့် စေ့စပ်ခဲ့သည်။
သူနှင့် ကဲလီ ရိုဝန် တို့၏ သမီးကိုမွေးဖွားခဲ့ပြီး ၂၀၀၈ ဧပြီ ၂၈ နေ့တွင် စေ့စပ်ထားခြင်းကို ဖျက်သိမ်းခဲ့သည်။
၂၀၀၈ ခုနှစ် အစောပိုင်းတွင် ရိုဝန် နှင့် သွန်မ်ဆင်တို့ လူသိရှင်ကြား တရားဝင်ခွာပြဲ ခဲ့ပြီးနောက် ၂၀၀၉ စက်တင်ဘာတွင် ပြုလုပ်ခဲ့သော တိုရွန်တို နိုင်ငံတကာ ရုပ်ရှင်ပြပွဲတွင် အများပြည်သူရှေ့ ပထမဆုံး ပြန်လည်ထွက်ပေါ်လာခဲ့ကြသည်။
ဂျာမန် ဘောရစ်ဆိုဗစ်ချ် ခန်းကို ရုရှားနိုင်ငံ Kiev တွင် ၁၉၆၂ ခုနှစ် အောက်တိုဘာလ ၂၆ တွင် မွေးဖွားခဲ့ပြီး ဆီနှင့်ဓာတ်ငွေ့ လုပ်ငန်းများတွင်စိတ်ဝင်စားမှုရှိသော ရုရှားလူမျိုး စီးပွားရေးလုပ်ငန်းရှင်တစ်ဦးဖြစ်သည်။
သူသည် မော်စကို စတီးလ်နှင့်အလွိုင်းသိပ္ပံ (MISIS)တွင် ပညာသင်ကြားခဲ့သည်။
Alfa အဖွဲ့အစည်းကြီးမှ အကြီးစားဆီလုပ်ငန်း TNK ကို လွှဲပြောင်းယူသောအခါ ခန်း ကို လုပ်ငန်းစီမံခွင့်အတွက် ရွေးချယ်ခဲ့သည်။
ယနေ့အချိန်တွင် TNK ကို BP က တဝက်ပိုင်ဆိုင်နေပြီဖြစ်သော်လည်း သူကတော့ အမှုဆောင်ဒါရိုက်တာချုပ်အဖြစ် လုပ်ကိုင်ရင်း သူ၏ပဲ့ကိုင်နေရာကို ယူထားဆဲဖြစ်သည်။
သူ့တွင် သားသမီး ၃ ယောက်ရှိပြီး မော်စကိုမြို့အစွန်အဖျားတွင် နေထိုင်သည်။
သူသည် ရုရှားနှင့် ဥရောပတို့တွင် ဂျူးလူမျိုး လှုပ်ရှားသူများကို ထောက်ပံ့ရာတွင် တက်ကြွကူညီခဲ့သေးသည်။
သူသည် ဥရောပဂျူးရန်ပုံငွေလုပ်ငန်းများ၊ ဥရောပလူမျိုးဂျူးများ ဖွံ့ဖြိုးရေးအတွက် အကျိုးမြတ်မရှိလုပ်ကိုင် နေသော အဖွဲ့အစည်းများနှင့် ကမ္ဘာ့တိုက်ကြီးများတွင် သည်းခံစိတ်ထားခြင်းနှင့် ပြန်လည်သင့်မြတ်စေခြင်း ဖွံ့ဖြိုးရေးလုပ်ငန်းများ၌ အကြီးအကျယ်လှူဒါန်းထားသည်။
သူသည် ရုရှားဂျူးကွန်ဂရက်တွင်လည်း ဦးဆောင်သူအဖွဲ့ဝင်တစ်ဦးဖြစ်သည်။
သူသည် အမဲလိုက်ခြင်းကို နှစ်သက်ပြီး အမဲလိုက်သေနတ်များနှင့် ရိုင်ဖယ်များကိုလည်း အများအပြား စုဆောင်းထားသည်။
Iris Fontbona သည် ကင်ဆာရောဂါဖြင့် ၂၀၀၅ ခုနှစ်တွင် ကွယ်လွန်ခဲ့သူ Andronico Luksic ၏ ဒုတိယမြောက်ဇနီး (ယခု မုဆိုးမ) ဖြစ်သည်။
သူတို့မိသားစုသည် ကမ္ဘာ့အကြီးမားဆုံး ကြေးနီတွင်းများကို ပိုင်ဆိုင်သည့် Antofagasta ကို လုပ်ကိုင်သည်။
ကုမ္ပဏီ၏ရှယ်ယာများသည် တစ်နှစ်အတွင်း ၈ဝ ရာခိုင်နှုန်းသို့ ထိုးတက်သွားသည်။
Quinenco ရှိ ရှယ်ယာများကို ပိုင်ဆိုင်သည့်အပြင် လက်ဆောင်ထုပ်ပိုးသည့်လုပ်ငန်းနှင့် အဖျော် ယမကာလုပ်ငန်း၊ Palva Laguna အမည်ရှိ Croatian ၏အခွဲဖြစ်သည့် ကမ်းခြေအပန်းဖြေစခန်းများ လည်း ပိုင်ဆိုင်သည်။
သားဖြစ်သူ Jean Paul က Antofagasta ၏ဥက္ကဋ္ဌအဖြစ် တာဝန်ထမ်းဆောင်သည်။
ကိုးကား Iris Fontbona & Family-Forbes Category:သန်းကြွယ်သူဌေးများ။
ဂျိမ်းစ် ဟာရစ် "ဂျင်မ်" ဆီမွန် ကို ၁၉၃၈ ခုနှစ်တွင် မွေးဖွားခဲ့ပြီး အမေရိကန်လူမျိုး သင်္ချာ ထူးချွန်သူ ပညာရှင်၊ ကုန်သည်နှင့် လူမှုရေးထူးချွန်သူဖြစ်သည်။
၁၉၈၂ တွင် သူသည် ၁၅ ဘီလျံဒေါ်လာ ရင်းနှီးစီမံမှုဖြင့် Renaissance Technologies ဟု ခေါ်သော လျှို့ဝှက်စုံထောက်အသင်းကို နယူးရောက်ခ်တွင် တည်ထောင်ခဲ့ပြီး သူကိုယ်တိုင်ဦးစီးကာ အမှုဆောင်ချုပ်အဖြစ် တာဝန်ယူခဲ့ရာ ယခုအခါ ကမ္ဘာ့အအောင်မြင်ဆုံး အသင်းများထဲမှ တစ်ခုဖြစ်နေပြီဖြစ်သည်။
သူသည် ခန့်မှန်းခြေ ၈.၅ ဘီလျံဒေါ်လာခန့် ချမ်းသာကြွယ်ဝသည်။
သူသည် သူ၏ဇနီး၊ သားသမီး ၃ ဦးတို့နှင့်အတူ မက်ဟန်တန်နှင့် လောင်းအိုင်လန်တို့တွင် နေထိုင်သည်။
သူသည် ထင်ပေါ်ကျော်ကြားမှုကို မလိုလားသူဖြစ်ပြီး Animal Farm ဝတ္တုထဲမှ မြည်း ဘန်ဂျမင်၏ စကားဖြစ်သော “ဘုရားသခင်က ယင်ကောင်တွေကိုဖယ်ရှားဖို့ ကျွန်တော့်ကို အမြီးပေးထားပေမယ့် ဘာအမြီး ဘာယင်ကောင်မှ မရှိတာကို ပိုလိုလားတယ်”ဆိုသည်ကို ကိုးကား၍ အင်တာဗျူးများကိုလည်း ဖြေဆိုရန် ရှောင်ရှားလေ့ရှိသည်။
၂၀၀၉ ခုနှစ် အောက်တိုဘာလ ၁၀ ရက်နေ့တွင် သူသည် ၂၀၁၀ ဇန်နဝါရီလ ၁ ရက်နေ့တွင် အနားယူတော့မည်ဖြစ်သော်လည်း Renaissance တွင်တော့ တာဝန်ပိုင်းများကို ဝင်မစွက်ဖက်သည့် ဥက္ကဋ္ဌအဖြစ် ဆက်လက်ရှိနေမည်ဟု ကြေညာခဲ့သည်။
ငယ်ဘဝနှင့်အသက်မွေးဝမ်းကျောင်းမှုများ ဂျင်မ် ဆီမွန် သည် မန်ဆာချူးဆက်ရှိ ဖိနပ်စက်ရုံပိုင်ရှင်သားဖြစ်ပြီး B.S သင်္ချာဘွဲ့ကို ၁၉၅၈ ခုနှစ်တွင် မန်ဆာချူးဆက်နည်းပညာကောလိပ်မှ ရရှိခဲ့ကာ အသက် ၂၃ နှစ်အရွယ် ၁၉၆၁ ခုနှစ်တွင် Ph.D သင်္ချာဘွဲ့ကို ဘာကလေ ရှိ ကယ်လ်ဖိုးနီးယားတက္ကသိုလ်မှရရှိခဲ့သည်။
၁၉၆၄ နှင့် ၁၉၆၈ ခုနှစ်ကြားတွင် သူသည် ကာကွယ်ရေးသုတေသနကောလိပ် (IDA)၏ ဆက်သွယ်ရေးသုတေသနဌာနတွင် သုတေသနဝန်ထမ်းအဖြစ် လုပ်ကိုင်ခဲ့သည်။
သူသည် မန်ဆာချူဆက်နည်းပညာကောလိပ်နှင့် ဟားဗတ်တက္ကသိုလ်တို့တွင် သင်္ချာသင်ကြားပေးခဲ့သည်။
၁၉၆၈ ခုနှစ်တွင် သူသည် Stony Brook တက္ကသိုလ်၏ သင်္ချာဌာနတွင် ဌာနမှူးအဖြစ်တာဝန်ပေးခြင်း ခံခဲ့ရသည်။
၁၉၇၆ ခုနှစ်တွင် Simons သည် အရာဝတ္တုတစ်ခု၏ ရှုထောင့်မျက်နှာပြင်အမျိုးမျိုးကို ချုံ့ခြင်းနှင့် ပုံသဏ္ဌာန်ဖော်ထုတ်ခြင်းတို့ကို ရုပ်လုံးသစ်ဖော်ထုတ်ခြင်းကို လုပ်ဆောင်နိုင်ခဲ့သဖြင့် ဂျီဩမေတြီအထူးပြုဖြင့် အမေရိကန်သင်္ချာအသင်း၏ Oswald Veblen ဆုကို ရရှိခဲ့သည်။
သူ၏ ၈ ဘက်မြင် ဘရန်စတိန်း ခန့်မှန်းချက်သက်သေနှင့် သေချာသော “regularity” တိုးတက်မှု ရလဒ်တို့ကြောင့် Wendell Fleming ဝန်ဒဲလ် ဖလိန်းမင်း ၏ Plateau ပြောင်းလဲခြင်းပြဿနာကို ဖော်ထုတ်နိုင်ခဲ့သည်။
သူ၏ အထူးချွန်ဆုံးသုတေသနတွင် တိကျသောဂျီဩမေတြီတိုင်းတာချက်များကို ရှာဖွေလေ့လာမှတ်တမ်းပြုခြင်းနှင့် (Chern-Simons ၏ပုံသေကိန်းများ သို့မဟုတ် Chern-Simons သီအိုရီဟုလည်း လူသိများသော) Chern-Simons ပုံစံကို ထုတ်နိုင်ခဲ့ခြင်းဖြစ်သည်။
၁၉၇၄ ခုနှစ်တွင် သူ၏ သီအိုရီကို Characteristic Form နှင့် Geometric Invariants အဖြစ် ကွဲပြားသော Geometer ဖြစ်သည့် Shiing-Shen Chern ၏ ပူးတွဲမှုဖြင့် ထုတ်ပြန်ခဲ့သည်။
ထိုသီအိုရီကို ရူပဗေဒသီအိုရီပိုင်းများတွင်လည်း ရောနှောသီအိုရီအဖြစ် အသုံးပြုကြသည်။
၁၉၇၈ ခုနှစ်တွင် သူသည် ကုန်သွယ်ရောင်းဝယ်မှုနှင့် ငွေကြေးဆိုင်ရာ လုပ်ငန်းများအတွက် ရင်းနှီးမြှုပ်နှံရန် ပညာရေးလောကကို စွန်ခွာခဲ့သည်။
Renaissance Technologies ဆယ်စုနှစ် ၂ ခုကျော်အတွင်း ကမ္ဘာတလွှား၏ ဈေးကွက်များတွင် ရောင်းဝယ်ဖောက်ကားနေသော သူ၏ “Renaissance Technologies” အရံငွေကြေးအင်အားစုသည် သင်္ချာဆိုင်ရာ စံနမူနာများကို ခွဲခြမ်းပြီး ကုန်သွယ်မှုတွင် အသုံးချနိုင်သော အလုပ်ပေါင်းများစွာကို ခန့်ထားနိုင်ခဲ့သည်။
သူတို့ကုမ္ပဏီသည် ငွေကြေးဈေးကွက်တွင် ရောင်းဝယ်မှုတန်ဖိုးပြောင်းလဲခြင်းများကို ခန့်မှန်းနိုင်ရန် ကွန်ပျူတာအခြေခံသော နမူနာများကို အသုံးပြုသည်။
ထိုနမူနာများသည် စုဆောင်းရရှိသမျှ အချက်အလက်များအတိုင်း ခွဲခြမ်းတွက်ချက်ပြီး မပြောင်းလဲသော အချက်များကို ခန့်မှန်းရှာဖွေပေးသည်။
ကုမ္ပဏီက သင်္ချာပညာရှင်များ၊ ရူပဗေဒပညာရှင်များနှင့် သရုပ်ပြဂဏန်းကျွမ်းကျင်သူများ အပါအဝင် ငွေကြေးအင်အားမရှိသော ပညာရှင်များစွာကို အလုပ်ပေးခဲ့သည်။
နောက်ဆုံးရင်းနှီးမှုမှာ Renaissance Institutional Equities Fund (RIEF)ဖြစ်သည်။
RIEF သည် အဖွဲ့ဥက္ကဋ္ဌ၏ ကိုယ်ပိုင်ငွေများပါဝင် တည်ထောင်ထားသော အခြားရန်ပုံငွေအဖွဲ့ဖြစ်သည့် လူသိများသော Medallion Fund ကို ရှေးရိုးနည်းအတိုင်း လုပ်ဆောင်ထားသည်။
“တခြားနယ်ပယ်တစ်ခုမှာ သင်္ချာ စွမ်းရည်အောင်မြင်မှုတွေ အကြီးအကျယ် ရရှိနေတာကိုမြင်ရတာဟာ တုန်လှုပ်ချောက်ချားစရာပါပဲ ” ဟု ပရင်စတန် တက္ကသိုလ်၏ အဆင့်မြင့်ပညာသင်ကြားရေး ကျောင်းမှ ရူပဗေဒပါမောက္ခဖြစ်သူ Edward Witten က ပြောခဲ့ပြီး သူ၏ ထင်မြင်ချက်များသည် ထင်ရှားသော ရူပဗေဒပညာရှင် အဖြစ် သီအိုရီပိုင်းအရ များစွာလက်ခံကြသည်။
(၂၀၀၅ ခုနှစ် ဇူလိုင်လ ၁ ရက်နေ့ထုတ် Wall Street ဂျာနယ်မှ Gregory Zuckerman ၏ “heard on the Street” ) ၂၀၀၆ ခုနှစ်တွင် Simons ကို နှစ်တစ်နှစ်၏ အကောင်းဆုံး ဘဏ္ဍာရေးအင်ဂျင်နီယာအဖြစ် နိုင်ငံတကာ ဘဏ္ဍာရေးအင်ဂျင်နီယာအသင်းမှ ပေးအပ်ခဲ့သည်။
၂၀၀၇ ခုနှစ်တွင် သူသည် ပုဂ္ဂလိကဝင်ငွေ ၂.၈ ဘီလျံဒေါ်လာရှိပြီး ၂၀၀၆ ခုနှစ်တွင် ၁.၇ ဘီလျံဒေါ်လာ၊ ၂၀၀၅ ခုနှစ်တွင် ၁.၅ ဘီလျံဒေါ်လာ (ထိုနှစ်၏ အာမခံရန်ပုံငွေမန်နေဂျာများတွင် အများဆုံးငွေကြေးရှင်)နှင့် ၂၀၀၄ ခုနှစ်တွင် ၆၇၀ မီလျံဒေါ်လာရှိသည်။
ပြင်ပရင်းနှီးမြှုပ်နှံသူများအတွက် ငွေကြေးသည် အလွန်ဆိုးရွာနေချိန်တွင် စတော့ဈေးကွက်ကို တည်ငြိမ်စွာဆက်လက်ထိန်းထားရန် Renaissance ၏ ကုမ္ပဏီတွင်းလည်ပတ်ငွေကို မည်သို့စီမံသည်ကို လေ့လာသူများက သိလိုကြသည်။
ဖောက်ဖျက်မှုသည် Nova Fund နှင့်ဆက်စပ်မှုရှိနိုင်မည်ဖြစ်ပြီး လုပ်ငန်းစုသည် အတွင်းလည်ပတ်ငွေများအကျုံးဝင်နေသော ဝင်ငွေများစွာရရှိနေသည်။
ဥက္ကဋ္ဌ James Simons ၏ Stony Brook တက္ကသိုလ်ဖောင်ဒေးရှင်း သည် ဘားနက် မက်ဒေါ့ဖ် ၏ Ponzi စီမံကိန်းတွင် ၅.၄ မီလျံဒေါ်လာ ဆုံးရှုံးသွားခဲ့သည်။
Stony Brook သည် ၁၉၉၁ ခုနှစ်ကတည်းက Madoff တွင် စာရင်းသေဖြင့် ရင်းနှီးမြှုပ်နှံခဲ့သည်။
Simons သည် Stony Brook ဖောင်ဒေးရှင်း၌ ဥက္ကဋ္ဌဖြစ်နေစဉ် ကျောင်းသား ၂ သောင်း ၄ ထောင်ရှိသော ကျောင်းကို မစ္စတာ Madoff ထံတွင် ရင်းနှီးမြှုပ်နှံရန် တိုက်တွန်းခဲ့သည်။
ထိုကောလိပ်ကို Bernard Madoff ဖြင့် မိတ်ဆက်ပေးခဲ့၏။
သူ၏မိသားစု ဖောင်ဒေးရှင်းသည်လည်း မက်ဒေါ့ဖ် ထံတွင် ငွေကြေးရင်းနှီးမှုများရှိခဲ့သည်။
ထိုဖောင်ဒေးရှင်းကို သူ၏ဇနီးဖြစ်သူ မာရီလင်း စီမွန်က ဦးစီးလုပ်ကိုင်နေသည်။
သူကိုယ်တိုင်ကမူ အတွင်းရေးမှူးနှင့် ဘဏ္ဍာထိန်းသိမ်းသူအဖြစ် တာဝန်ယူသည်။
ကုသိုလ်ဖြစ် လှူဒါန်းမှုများ ဆီမွန် ၏ ချမ်းသာကြွယ်ဝမှုများကို သူ၏ လူမှုရေးလုပ်ငန်းများစွာတို့တွင် ရန်ပုံငွေအဖြစ် ရင်းနှီးမြှုပ်နှံခဲ့သည်။
သူသည် သင်္ချာဆိုင်ရာသိပ္ပံပညာရပ်၏ ထောက်ပံ့သူဖြစ်ပြီး သုတေသနစီမံကိန်းများ၊ ဥက္ကဋ္ဌများ၊ အမေရိကန်နှင့်နိုင်ငံရပ်ခြားများတွင် ဟောပြောပွဲများကိုလည်း စီစဉ်ထောက်ပံ့ခဲ့သည်။
သူနှင့် သူ၏ ဒုတိယဇနီးဖြစ်သူ မာရီလင်း ဟောရီ ဆီမွန် တို့သည် ပညာရေးနှင့် ကျန်းမာရေးအပြင် သိပ္ပံသုနေသနလုပ်ငန်းများကိုပါ ထောက်ပံ့ပေးသော လှူဒါန်းမှုအဖွဲ့အစည်းကြီးဖြစ်သည့် Paul Simons ဖောင်ဒေးရှင်းကို ပူးတွဲတည်ထောင်ခဲ့ကြသည်။
ထိုဖောင်ဒေးရှင်း၏ ဥက္ကဋ္ဌအဖြစ် Marilyn က တာဝန်ယူခဲ့ပြီး Jim က ဘဏ္ဍာထိန်းသူ အတွင်းရေးမှူးအဖြစ် တာဝန်ယူသည်။
သူ၏ ပထမဇနီးဖြစ်သူ Barbara Simons နှင့်ရရှိခဲ့သော သားဖြစ်သူ Paul အတွက် အထိမ်းအမှတ် အနေဖြင့် သူသည် Stony Brook တွင် ဧက ၁၃၀ (0.53 km2) အကျယ်အဝန်းရှိသော Avalon အမည်ရှိ သဘာဝပတ်ဝန်းကျင်ထိန်းသိမ်းရေး ဥယျာဉ်တစ်ခုကို တည်ဆောက်ခဲ့သည်။
၁၉၉၆ ခုနှစ်က အသက် ၃၄ နှစ်အရွယ် ပေါလ် သည် ဆီမွန် အိမ်အနီးတွင် စက်ဘီးစီးနေစဉ် ကားတိုက်မှုဖြင့် သေဆုံးခဲ့သည်။
၂၀၀၃ ခုနှစ်တွင် သားဖြစ်သူ အသက် ၂၃ နှစ်အရွယ် နစ်ခ် သည် အင်ဒိုးနီးရှား၊ ဘာလီခရီးတွင် ရေနစ်သေဆုံးခဲ့သည်။
နစ်ခ် သည် နီပေါလ်တွင် အလုပ်လုပ်ခဲ့သူဖြစ်ပြီး ဆီမွန် မိသားစုသည် Nick Simons Institute အနေဖြင့် နီပေါလ်ကျန်းမာရေးဌာနသို့ အလှူငွေများစွာ လှူဒါန်းခဲ့ကြသည်။
ဂျင်မ်ဆီမွန် သည် ပြည်သူပိုင်ကျောင်းများတွင် သင်္ချာပညာရပ်ကို မြှင့်တင်ရန်ရည်ရွယ်ချက်ဖြင့် အကျိုးစီးပွားမဲ့အဖွဲ့အစည်းဖြစ်သည့် Math for America ကိုလည်း တည်ထောင်ခဲ့သည်။
၂၀၀၆ ခုနှစ် အစောပိုင်းတွင် သူသည် ၂၀၀၆ ခုနှစ်၏ Relativistic Heavy Ion Colliderကြောင့် စီမံကိန်းများရပ်ပစ်ရမည်ကဲ့သို့ ဖြစ်နေပြီး Brookhaven အမျိုးသားဓာတ်ခွဲခန်း၌ ဘဏ္ဍာရေးကျဆင်းနေချိန်တွင် ၁၃ မီလျံဒေါ်လာကို လှူဒါန်းကာ Renaissance Technologies Corporation နှင့် Brookhaven သိပ္ပံအဖွဲ့အစည်းတို့၏ ဒါရိုက်တာအဖွဲ့ကို ခေါင်းဆောင်ခဲ့သည်။
၂၀၀၆ ခုနှစ်တွင်ပင် သူသည် Stony Brook ဖောင်ဒေးရှင်းမှတဆင့် Stony Brook တက္ကသိုလ်သို့ ၂၅ မီလျံဒေါ်လာ လှူဒါန်းခဲ့သည်။
ထိုလှူဒါန်းမှုသည် တက္ကသိုလ်၏ သင်္ချာနှင့် ရူပဗေဒဌာနတို့၏ အကျိုးကိုရည်ရွယ်ခဲ့သည်။
၂၀၀၈ ခုနှစ် ဖေဖော်ဝါရီလ ၂၇ တွင် Stony Brook ၌ ပထဝီနှင့် ရူပဗေဒအတွက် Simons စင်တာကို တည်ထောင်ရန် Simons ဖောင်ဒေးရှင်းမှ ၆၀ မီလျံဒေါ်လာ လှူဒါန်းကြောင်း ဝန်ကြီး Eliot Spitzer က ကြေညာခဲ့ပြီး နယူးယောက်ခ်မြို့သမိုင်းတွင် အကြီးမားဆုံးသော ပြည်သူပိုင်တက္ကသိုလ်သို့ လှူဒါန်းမှုဖြစ်သည်။
Autism သုတေသန (ကလေးဘဝမှစ၍ တဖြည်းဖြည်းဖြစ်လာသော အထီးကျန်စိတ်ဝေဒနာ) ဆီမွန် သည် သူပိုင်ဆိုင်သော ငွေကြေးများအား မည်သို့သုံးစွဲရမည်ကို သေချာတိကျစွာ သိရှိ စီမံခန့်ခွဲချိန်တွင် မိသားစုပိုင်လှူဒါန်းမှု ဖောင်ဒေးရှင်းကြီးသည် လက်ရှိနှစ်များအတွင်း ဖြစ်ပေါ်လာခဲ့သော Autism (ကလေးဘဝမှစ၍ တဖြည်းဖြည်းဖြစ်လာသော အထီးကျန်စိတ်ဝေဒနာ)နှင့် ပတ်သက်၍ အဖြေရှာရန် ၃၈ မီလျံဒေါ်လာကို အသုံးပြုခဲ့ပြီး ထိုဝေဒနာသုတေသန လုပ်ငန်းများတွင် ၁၀၀ မီလျံဒေါ်လာ ထပ်မံရင်းနှီးမြှုပ်နှံရန်လည်း အစီအစဉ်ရှိခဲ့သည်။
လေ့လာမှုလုပ်ငန်းများအတွက် Simons သည် သူ၏မိသားစု DNA များကိုပါ ထောက်ပံ့ပေးခဲ့ပြီး သုတေသနပြဿနာများ အဖြေရှာရာတွင်လည်း ကူညီခဲ့သည်။
MIT က ဦးနှောက်သုနေသနအတွက် ရန်ပုံငွေတောင်းခံသောအခါ သူက စီမံကိန်းကြီးသည် Autism ကိုသာ အာရုံထားရမည်ဖြစ်ပြီး သူရွေးချယ်သော သိပ္ပံပညာရှင်များကိုပါ ထည့်သွင်းရမည်ဟု စည်းကမ်းချက်အဖြစ် တောင်းဆိုခဲ့သည်။
၂၀၀၃ ခုနှစ် ဇွန်လ ၁၁ ရက်နေ့တွင် Simons ဖောင်ဒေးရှင်းက ပထမဆုံးသော “Autism သုတေသန ဆွေးနွေးမှုစကားဝိုင်း”ကို နယူးယောက်ခ်မြို့၌ တာဝန်ခံကျင်းပခဲ့ပြီး တစ်ရက်တာဆွေးနွေးပွဲတွင် ထိုစိတ်ဝေဒနာဖြစ်ပေါ်ရမှု၊ ဝေဒနာကိုစားရန် ထိရောက်သည့်နည်းနှင့် ထိုဝေဒနာခံစားရသူများ၏ ဇီဝဗေဒဆိုင်ရာ ပြောင်းလဲခြင်းများလေ့လာမှုတို့အပေါ် အသားပေးကာ ဆွေးနွေးခဲ့သည်။
တက်ရောက်သူများထဲတွင် David Amaral, Dr. Eric Courchesne, Dr. Nathaniel Heinz, Tom Insel, MD, Catherine Lord, PhD, Dr. Fred Volkmar နှင့် Dr. Paul Greengard တို့ပါဝင်သည်။
Simons ဖောင်ဒေးရှင်းက ယေးလ်တက္ကသိုလ် ကလေးသုတေသနစင်တာရှိ သုတေသီ နှစ်ဦးအား Autism ၏ မျိုးရိုးဗီဇလွှမ်းမိုးမှုကို လေ့လာစမ်းသပ်ရန်အတွက် ၁၀ မီလျံဒေါ်လာ ထောက်ပံ့ပေးလျက် ရှိသည်။
Boardroom ချိန်းဆိုမှုများ Simons သည် Brookhaven အမျိုးသားဓာတ်ခွဲခန်း၏ ဘဏ္ဍာထိန်းအဖြစ်လည်းကောင်း၊ အဆင့်မြင့်ပညာသင်ကြားမှု ကောလိပ်၊ Rockefeller တက္ကသိုလ်နှင့် Berkeley ရှိ သင်္ချာဆိုင်ရာ သိပ္ပံသုတေသနကျောင်း၏ ဘဏ္ဍာထိန်းအဖြစ်လည်း ဆောင်ရွက်သည်။
သူသည် MIT ကော်ပိုရေးရှင်း၏ ဘုတ်အဖွဲ့ဝင်တစ်ဦးလည်းဖြစ်သည်။
ကြွယ်ဝမှု Simons သည် ၂၀၀၈ ခုနှစ်ဝင်ငွေခန့်မှန်းချေ ၂.၅ ဘီလျံဒေါ်လာရှိပြီး စုစုပေါင်းကြွယ်ဝမှု ၈.၅ ဘီလျံဒေါ်လာရှိသဖြင့် Forbes မဂ္ဂဇင်း၏ ကမ္ဘာ့အချမ်းသာဆုံး လူ ၈၀ စာရင်းတွင် အမေရိကန်၌ ၂၉ ယောက်မြောက် အချမ်းသာဆုံးအဖြစ် သတ်မှတ်ခံရသည်။
သူ့ကို ၂၀၀၆ ခုနှစ် ငွေကြေးဆိုင်ရာအဖွဲ့က “ကမ္ဘာ့အထူးချွန်ဆုံးဘီလျံနာ”ဟု သတ်မှတ်ကြသည်။
ဂျပ်စတင် ဒရူး ဘီဘာ (Justin Drew Bieber) (၁၉၉၄ မတ်လ ၁ ရက်နေ့ဖွား)inogolo:how to pronounce Justin Bieber. သည် ကနေဒါနိုင်ငံသား ခေတ်ပေါ် pop နှင့် R&B တေးသံရှင်ဖြစ်သည်။
ဘီဘာ၏ ယူကျု(ဘ်) (YouTube) ပေါ်ရှိ ဗွီဒီယိုအား ၂၀၀၈ ခုနှစ်တွင် စကူတာ ဘရောင်း (Scooter Braun) က တွေ့ရှိခဲ့ပြီး နောက်တွင် ဘီဘာ၏ မန်နေဂျာ ဖြစ်လာသည်။
ဘရောင်းက ဘီဘာအား နာမည်ကျော် တေးသံရှင် အပ်ရှာ (Usher) နှင့် တွေ့ဆုံရန် စီစဉ်ပေးခဲ့ပြီး မကြာမီတွင် အပ်ရှာနှင့် ဘရောင်းတို့ ပူးတွဲတီထောင်ထားသည့် Raymond Braun Media Group (RBMG) နှင့် လက်မှတ်ရေးထိုး လိုက်သည်။
ထိုနောက်တွင် Island Records နှင့် တေးအယ်လ်ဘမ် ထုတ်ရန်စာချုပ်ချုပ်ဆိုလိုက်သည်။
ဂျပ်စတင် ဘီဘာ၏ ပွဲထွက် single ‘One Time’ ကို ၂၀၀၉ ခုနှစ်တွင် ကမ္ဘာတလွှား၌ ဖြန့်ချိခဲ့သည်။
ယင်းသီချင်းသည် ကနေဒါနိုင်ငံ၏ အရောင်းရဆုံး ၁၀ စာရင်းတွင် ထိပ်မှလည်းကောင်း နိုင်ငံတကာ ဈေးကွက်တွင် အရောင်းရဆုံး ၃၀ စာရင်းဝင်ခဲ့သည်။
၂၀၀၉ ခုနှစ် နိုဝင်ဘာ ၁၇ ရက်နေ့တွင် ပထမဦးဆုံးသော အယ်လ်ဘမ် ‘My World’ ကို ထုတ်ဝေရာ အမေရိကန်တွင် ပလက်တီနမ် ဓာတ်ပြား စာရင်းဝင်ခဲ့သည်။
ဂျပ်စတင် ဘီဘာသည်လည်း ဗွေဆော်အယ်လ်ဘမ်မှ သီချင်း ၇ ပုဒ် ‘ဘီလ်ဘော့ဒ် ရေပန်းစားသီချင်း (၁၀၀)’ စာရင်းဝင်ခဲ့သည့် ပထမဦးဆုံးသော တေးသံရှင်ဖြစ်သည်။
ထွက်ရှိပြီးတေးစီးရီးအယ်လ်ဘမ်များ My World (၂၀၁၀) My World 2.0 (၂၀၁၀) My Worlds Acoustic Never Say Never – The Remixes (၂၀၁၁) Under the Mistletoe (၂၀၁၁) Believe (၂၀၁၂) Journals (၂၀၁၃) Purpose (၂၀၁၅) Changes (၂၀၂၀) ကိုးကား ကဏ္ဍ:ကနေဒါ အမျိုးသား အဆိုတော်များ။
ဂျွန် ဖရက်ဒရစ်ခ်ဆန် ကို ၁၉၄၄ ခုနှစ် မေလ ၁၀ ရက်နေ့တွင် နော်ဝေး၌ မွေးဖွားခဲ့ပြီး ဆိုက်ပရပ်စ်လူမျိုး ဆီသိုလှောင်ရောင်းချသူတစ်ဦးဖြစ်၍ ကမ္ဘာ့အကြီးဆုံးရေနံသိုလှောင်စစ်သင်္ဘောပိုင်ရှင်ဖြစ်ပြီး နော်ဝေးလူမျိုးအဖြစ်မှ စွန့်လွှတ်ကာ ဆိုက်ပရပ်စ်ပတ်စ်ပို့ကို မယူခင်အထိ နော်ဝေး၏ အချမ်းသာဆုံးလူတစ်ဦးဖြစ်ခဲ့သည်။
နော်ဝေးဘာသာထုတ် မဂ္ဂဇင်းဖြစ်သည့် Kapital က သူ့အား နော်ဝေးငွေကြေး ၅၅.၅ ဘီလျံ (၁၁ ဘီလျံဒေါ်လာ)ဖြင့် လူချမ်းသာစာရင်းသွင်းခဲ့သည်။
သူသည် လန်ဒန်ရှိ ပေါင် ၁၀၀ မီလျံတန်သော သူ့နေအိမ်မှနေ၍ သူရင်းနှီးမြှုပ်နှံထားသော ကုမ္ပဏီများဖြစ်သည့် Hemen ဦးပိုင်နှင့် Meisha တို့မှတဆင့် Frontline နှင့် Golar LNG ကုမ္ပဏီတို့ကို စီမံအုပ်ချုပ်သည်။
သူသည် ဆီထုတ်လုပ်မှုတာဝန်ခံကုမ္ပဏီဖြစ်သော SeaDirll, ငါးမွေးမြူရေး Marine Harvest နှင့် သင်္ဘောရေလုံခန်းကုမ္ပဏီ Golden Ocean Group တို့တွင်လည်း အဓိက ရင်းနှီးမြှုပ်နှံမှုများရှိသည်။
လက်ရှိအားဖြင့် ဖရက်ဒရစ်ခ်ဆန် က ကြေညာလိုက်သည်မှာ Frontline သည် ပိုင်ဆိုင်မှုများနှင့် ရွေးချယ်စရာများ ရရှိထားပြီး ကမ္ဘာပေါ်တွင် ၉.၆% စိတ်အချရဆုံး အကြီးဆုံး နိုင်ငံခြား သင်္ဘောဦးပိုင် အဖွဲ့အစည်းဖြစ်သည်ဟုဆိုသည်။
ကိုယ်ရေးအတ္ထုပ္ပတ္တိ Etterstad ၏ Oslo အရှေ့ခြမ်းတွင် မွေးဖွားခဲ့သော ဂဟေသမားတစ်ဦး၏ သားဖြစ်ပြီး သင်္ဘောပြုပြင်ရေးကုမ္ပဏီတစ်ခုတွင် အလုပ်သင်အဖြစ် စီးပွားရေးလောကထဲ စတင်ဝင်ရောက်ခဲ့သည်။
အသက် ၂၇ အရွယ်တွင် ကိုယ်ပိုင်လုပ်ငန်းလုပ်ကိုင်နေပြီဖြစ်သည်။
၁၉၈၀ ပြည့်နှစ်များက ဖြစ်ခဲ့သော အီရန်-အီရတ်စစ်ပွဲတွင် သူ၏ စွန့်စားဆီသိုလှောင်မှုများသည် အမြတ်များစွာရခဲ့ခြင်းမှ အစပြု၍ သူသည် ကြီးပွားခဲ့သည်။
သူ၏ အတ္ထုပတ္တိအရ “သူသည် Ayatollah အတွက် အသက်ဖြစ်သည်”။
ယခုအခါတွင် သူသည် ရေနံသင်္ဘောအစီး ၇၀ ကျော်ဖြင့် ကမ္ဘာတွင် ရေနံတင်သင်္ဘောအများဆုံး ပိုင်ဆိုင်သူဖြစ်ပြီး ရေနံတူးဖော်ခြင်းနှင့် ငါးမွေးမြူကန်များတွင် ရင်းနှီးမြှုပ်နှံမှုများစွာထားရှိသည်။
သူ၏သင်္ဘောအုပ်စုသည် ပတ်ဝန်းကျင်အရ ပိုမိုလုံခြုံသော ရေနံသင်္ဘောဖြစ်သည့် ကမ်းရိုးတန်းသင်္ဘောကြီး၏ လွှမ်းမိုးမှုကိုခံခဲ့ရသည်။
၂၀၀၅ ခုနှစ် ဒီဇင်ဘာလတွင် သူအုပ်ချုပ်သော အဖွဲ့ဖြစ်သည့် Seadrill သည် Stavanger နည်းဖြင့် ရေနံတူးဖော်သော ကုမ္ပဏီဖြစ်သည့် Smedvig ကိုလေလံဆွဲမည်ဟု ကောလဟာလများထွက်ပေါ်ခဲ့ပြီး ထိုစဉ်ကတည်းက အမေရိကန်ကုမ္ပဏီဖြစ်သော Noble ကော်ပိုရေးရှင်းနှင့် လေလံပြိုင်ဆိုင်မှုများ စတင်ခဲ့ခြင်းဖြစ်သည်။
သို့သော် ၂၀၀၆ ခုနှစ် ဇန်နဝါရီလတွင် Seadrill သည် Smedvig ၏ ၅၀ ရာခိုင်နှုန်းကျော်ကို ဝယ်ယူခဲ့သည်ဟု ကြေညာခဲ့ပြီး ထို့ကြောင့်ပင် ကုမ္ပဏီ၏စီမံခွင့်ကိုရရှိခဲ့သည်။
(မဲ ၅၁.၂၄ ရာခိုင်နှုန်းနှင့် ရင်းနှီးငွေ ၅၂.၂၇ ရာခိုင်နှုန်း)။
Smedvig သည် နော်ဝေးငွေကြေး ၁၅ ဘီလျံတန်ဖိုးရှိပြီး ဖရက်ဒရစ်ခ်ဆန် ၏ အကြီးဆုံးရောင်းဝယ်မှုဖြစ်သည်။
၂၀၀၉ ခုနှစ် အေပြီလတွင် Noble Corp က သူ၏ Smedvig ရှယ်ယာများကို Seadrill သို့ရောင်းချခဲ့သည်။
ယခုအခါ Smedvig သည် Seadrill ၏ စီမံခန့်ခွဲမှုအောက်သို့ လုံးဝကျရောက်သွားပြီဖြစ်သည်။
၂၀၀၇ ခုနှစ် ဇွန်လ ၇ ရက်နေ့တွင် ဗြိတိသျှသတင်းစာ The Daily Mail က ဖရက်ဒရစ်ခ်ဆန် သည် ပရီးမီးယားဘောလုံးအသင်းဖြစ်သော တော်တင်ဟမ် ဟော့စပါး ကို ဝယ်ယူရန်စိတ်ဝင်စားမှု ရှိနေသည်ဟု ဖော်ပြခဲ့သည်။
ဤကိစ္စ မတိုင်ခင်ထိ သူသည် Vålerenga I.F ၏ အဓိကပိုင်ရှင်အဖြစ် နှစ်ပေါင်းများစွာ နေခဲ့သည်။
ကြွယ်ဝချမ်းသာမှု သူ့တွင် သားသမီး ၂ ဦးရှိပြီး သူသည် နော်ဝေးဂန္ထဝင်အနုပညာများကို စုဆောင်းသူတစ်ဦးဖြစ်၍ ချယ်လ်ဆီး ဘောလုံးအသင်းပိုင်ရှင် ရိုမန် အေဘရာမိုဘစ်ချ် ၏ ချယ်လ်ဆီးအိမ်ကို ၂၀၀ မီလျံဒေါ်လာ (ပေါင် ၁၈၀ မီလျံ)ဖြင့် ကမ်းလှမ်းမှုကို ခံရသည်ဟု လတ်တလော ဖော်ပြချက်များအရ သိရသည်။
သူသည် အော့စလို၊ ဆိုက်ပရက်စ် နှင့် မာဘယ်လာ တို့တွင်လည်း အိမ်များရှိသည်။
၂၀၀၆ ခုနှစ်တွင် ဂျွန် ဖရက်ဒရစ်ခ်ဆန် သည် နော်ဝေးနိုင်ငံသားအဖြစ်မှ စွန့်လွှတ်ရန်ဆုံးဖြတ်ပြီး ယခုအခါ ဆိုက်ပရပ်စ်နိုင်ငံသားအဖြစ် ခံယူထားသည်။
Sunday Times ၏ (ဧပြီလတိုင်း ထုတ်ပြန်သည့်) ၂၀၀၃ ခုနှစ် လူချမ်းသာစာရင်းတွင် သူ့အား ပေါင် ၄၇၅ မီလျံဖြင့် ဗြိတိန်နိုင်ငံ၏ ၆၆ ယောက်မြောက်လူချမ်းသာအဖြစ် သတ်မှတ်ပြီး ၂၀၀၄ ခုနှစ် စာရင်းတွင် ပေါင် ၁၀၅၀ မီလျံဖြင့် ၃၀ ယောက်မြောက်၊ ၂၀၀၅ ခုနှစ်တွင် ပေါင် ၁၈၈၇ မီလျံဖြင့် ၁၆ ယောက်မြောက်ဟု သတ်မှတ်ထားသည်။
၂၀၀၅ ခုနှစ် Forbes မဂ္ဂဇင်း၏ စာရင်းတွင် သူသည် ၃၄၀၀ မီလျံဒေါ်လာဖြင့် ၁၆၀ ယောက်မြောက် ကမ္ဘာ့အချမ်းသာဆုံးလူဖြစ်သည်။
အသစ်ထုတ်ဝေသော ၂၀၀၉ ခုနှစ်စာရင်းတွင်တော့ သူသည် ၁၃၂ ယောက်မြောက်နေရာကို ၄ ဘီလျံဒေါ်လာဖြင့် ပူးတွဲရရှိထားသည်။
Lazard Frères ရှိ စစ်မှုထမ်းဟောင်း ရေကြောင်းလေ့လာသူ James Winchester က ပြောသည်မှာ “သူက ခေတ်သစ်အိုနာဆစ်ပဲ၊ရေနံသင်္ဘောလောက ဘုရင်၊သူက ရေနံသင်္ဘောစက်ဝိုင်းကြီးထဲက အကောင်းဆုံးနေရာမှာ သင်္ဘောအစုအကြီးစားတွေနဲ့ မြေနေရာအခြေချနေတာ” ဟုဖြစ်သည်။
၂၀၀၁ ခုနှစ် Forbes.com တွင် ဆောင်းပါးတစ်ပုဒ်က ဖော်ပြထားသည်မှာ “အရစ္စတိုတယ် အိုနာဆစ် ရှိခဲ့သမျှထက် ပိုပြီးများတဲ့ ရေနံသင်္ဘောအစုကြီးကို ပိုင်ဆိုင်သူ” ဟုဖြစ်သည်။
ကိုယ်ရေးကိုယ်တာ ဂျွန် ဖရက်ဒရစ်ခ်ဆန် သည် သားသမီးနှစ်ဦး၏ဖခင် မုဆိုးဖိုတစ်ဦးဖြစ်သည်။
သူသည် Vålerenga IF Fotball နှင့် Tranmere Rovers ပရိသတ်ဖြစ်သည်။
ကိုးကား Sunday Times Forbes Aftenposten.no Category:သန်းကြွယ်သူဌေးများ။
မြတ်မွန်သည် မြန်မာ့ရုပ်ရှင် အကယ်ဒမီရ သရုပ်ဆောင် တစ်ဦးဖြစ်သည်။
မြတ်မွန်၏ နာမည်ရင်းသည် တင်တင်အုန်း ဖြစ်သည်။
ကကြီးရေ က ရုပ်ရှင်ဇာတ်ကားသည် သရုပ်ဆောင် မြတ်မွန်၏ ပထမဆုံးရိုက်ကူးသော ရုပ်ရှင်ဇာတ်ကားဖြစ်သည်။
မြတ်မွန်သည် အကယ်ဒမီ ရုပ်ရှင်ထူးချွန်ဆု ရရှိခဲ့သူတစ်ဦးဖြစ်သည်။
မြတ်မွန်သည် ၁၉၅၈-ခုနှစ်တွင် အသက် ၁၆နှစ် အရွယ် (၇)နှစ်တန်းကျောင်းသူ ဘဝနှင့် ရုပ်ရှင်လောကထဲသို့ ဝင်ရောက် ခဲ့လေသည်။
“ကကြီးရေက” ဇာတ်ကားတွင် စတင်သရုပ်ဆောင်၍ ထိုဇာတ်ကား တစ်ကားနှင့်ပင် အောင်မြင်မှု ရရှိကာ ၁၉၅၉ ခုနှစ်တွင် အကယ်ဒမီရရှိခဲ့သည်။
ထို့နောက် “အငို လွယ်သည်၊” “ဧည့်သည်” “အကယ်၍သာ” ဆက်တိုက်ရိုက် ဖြစ်ခဲ့သည်။
အကယ်ဒမီ ရချိန်၌ ဆယ့်ခုနှစ်နှစ်သာ ရှိသေးပြီး ရုပ်ရှင်သက်တမ်းမှာ အသက်အငယ်ဆုံး ဇာတ်ဆောင်ဆုရရှိသော မင်းသမီးတစ်ဦး ဖြစ်လေသည်။
ပထမဆုံး ရိုက်သော ဇာတ်ကားနှင့် အကယ်ဒမီရသည့် မင်းသမီး ထိုခေတ်က မြန်မာပြည်တွင် သုံးယောက်ရှိသည်။
ကြည်ကြည်ဌေး၊ စန္ဒာနှင့် မြတ်မွန်တို့ ဖြစ်သည်။
ကြည်ကြည်ဌေးသည် ချစ်သက်ဝေ ဇာတ်ကား၊ စန္ဒာသည် နှစ်မွှာအသည်း ဇာတ်ကား၊ မြတ်မွန်သည် ကကြီးရေက ဇာတ်ကား ဖြစ်သည်။
မြတ်မွန်နှင့် ခေတ်ပြိုင် မင်းသမီးများမှာ ဝါဝါဝင်းရွှေ‎နှင့် ခင်သန်းနုတို့ ဖြစ်ကြသည်။
ကကြီးရေက ဇာတ်ကား ရိုက်ပြီးနောက် ဒါရိုက်တာ ဦးသာဓုနှင့် အိမ်ထောင်ကျသည်။
စာရေးဆရာ၊ တေးရေးဆရာ၊ ရုပ်ရှင်ဒါရိုက်တာ အာယုသည် ဒါရိုက်တာသာဓုနှင့် မြတ်မွန်တို့မှ မွေးဖွားခဲ့သော သားတစ်ယောက်ဖြစ်သည်။
‌ဦးသာဓုနှင့် သား တစ်ယောက် ‌သေ်တာ (စာရေးဆရာ၊ ‌ေး‌ေး၊ ရုပ်ရှင်ဒါရိုက်တာ)၊ ‌‌‌သမီး နှစ်ယောက် ဖြစ်သော ကေသီမွန်၊ မာမာမွန် တို့ ‌မွေးဖွားခဲ့သည်။
ဦးသာဓုနှင့် ကွဲပြီးနောက် အကော်ဒီယံအုန်းကျော်နှင့် အိမ်ထောင်ပြုသည်။
ဦးအုန်းကျော်နှင့် မြတ်မွန်သည် သက်ငုံဖူး၊ ဇာနည်မောင်တို့ ကို မွေးဖွားခဲ့သည်။
ပေဖူးလွှာ ရသစုံ မဂ္ဂဇင်းမှ ရိုက်ကူးခဲ့သော ရုပ်ရှင်ဇာတ်ကားများ ကကြီးရေက (ထွန်းဝေ) အငိုလွယ်သည် (သာဓု. မင်းလွင်) ဧည့်သည် (သာဓု) အကယ်၍သာ (ကောလိပ်ဂျင်နေဝင်း) အဖြေ (ထွန်းဝေ. ကောလိပ်ဂျင်နေဝင်း ၊ တင်တင်နွဲ့ ) ဖတ်စကလပ် (ထွန်းဝေ၊ မေနွဲ့) ဘယ်ပန်းသာလို့ယဉ် (ကောလိပ်ဂျင်နေဝင်း) တာဝန် (ထိန်လင်း) သိုင်းသမား (ဇော်လွင်) ကတ္တီပါဖိနပ်စီး ရွှေထီးဆောင်း (မြတ်လေး) ပုစ္ဆာဆန်သောမိန်းကလေး (ဇော်ဝမ်း၊ အေးအေးသင်း) ငါ့ညီ ငါ့မြေ ငါ့အမေ (ညွန့်ဝင်း) ချစ်သူသန့်သန့်ခန့်ခန့်ချော (ဇော်ဝမ်း) ဖန်ပြာခွက်နဲ့ကျောက်စက်ရေ (ဝင်းညွန့် ၊ တွံတေးသိန်းတန် ၊ စန္ဒာ) ရွှေပေးလို့မရ (မောင်ယဉ်ကြည်.၊နွဲ့နွဲ့မူ) ဇာခန်းဆီးနောက်ကွယ်မှာ (ကောလိပ်ဂျင်နေဝင်း၊ အေးအေးသင်း) သက်ထားဆိုသော မိန်းမချော (ထွန်းဝေ) ဝါသနာကိုမတားနဲ့ရှင် (ကျော်ဟိန်း) ချစ်ရည်းစား (နေအောင် . မို့မို့မြင့်အောင်) နို့ဘီလူး(လူမင်း.ဇေရဲထက်.ရွှေမှုန်ရတီ)၊ ကိုးကား Category:မြန်မာ အမျိုးသမီး ရုပ်ရှင်သရုပ်ဆောင်များ ကဏ္ဍ:မြန်မာ့ ရုပ်ရှင် ထူးချွန်ဆုရှင်များ။
နိုင်ငံတော်ကာကွယ်ရေးတက္ကသိုလ် (, အတိုကောက် နကတ) သည် မြန်မာနိုင်ငံ၊ နေပြည်တော်ရှိ စစ်ဖက်ဆိုင်ရာ တက္ကသိုလ်တစ်ခု ဖြစ်သည်။
နိုင်ငံတော်ကာကွယ်ရေးတက္ကသိုလ်တွင် စစ်ဖက်ဆိုင်ရာအရာရှိများအတွက် ကာကွယ်ရေးသိပ္ပံဆိုင်ရာ မဟာဘွဲ့များကို ပေးအပ်လျက်ရှိသည်။
သမိုင်းကြောင်း နိုင်ငံတော် ကာကွယ်ရေး တက္ကသိုလ်ကို ၁၉၅၅ ခုနှစ်တွင် မင်္ဂလာဒုံမြို့နယ်ရှိ တောင်ပိုင်းတိုင်းစစ်ဌာနချုပ်တွင် စတင်ဖွင့်လှစ်ခဲ့သည်။
၁၉၅၈ ခုနှစ် နိုဝင်ဘာလ ၂၄ ရက်နေ့တွင် ဖွဲ့စည်းပုံ W.E (B.A/437/1/58) ဖြင့် ကာကွယ်ရေးဝန်ကြီးဌာန၏ အစိတ်အပိုင်းတစ်ခုအဖြစ် ပြန်လည်ဖွဲ့စည်းခဲ့သည်။
ယင်းနောက် နိုင်ငံတော် ကာကွယ်ရေး တက္ကသိုလ်ကို မင်္ဂလာဒုံ မှ ကန်တော်လေး (၃၄/၃၉) ကြေးနန်း ဆက်သွယ်ရေးတပ်ဖွဲ့ထံ ပြောင်းရွှေ့ဖွင့်လှစ်ခဲ့သည်။
၁၉၆၆ ခုနှစ် မေလ ၅ ရက်နေ့တွင် အမှတ် (၄) အလံပြဘုရားလမ်း ဒဂုံ (၁) ကျောင်းအနီးသို့ ထပ်မံရွှေ့ပြောင်းခဲ့သည်။
၁၉၇၆ ခုနှစ် ဧပြီလ ၂ဝ ရက်နေ့တွင် နိုင်ငံတော် ကာကွယ်ရေး တက္ကသိုလ် နေရာကို ရန်ကုန် ၉ မိုင်ခွဲသို့ ပြောင်းရွှေ့ခဲ့သည်။
၁၉၉၁ ခုနှစ် ဒီဇင်ဘာလ ၁ ရက်နေ့တွင် ဖွဲ့စည်းပုံ (War Establishment – W.E) ကဖ ၁ဝ၆၊ ၂- ၉၁ ဖြင့် ထပ်မံ ပြင်ဆင်ခဲ့သည်။
၁၉၉၄ ခုနှစ် ဖေဖော်ဝါရီလ ၂၆ ရက်နေ့တွင် ၉ မိုင်ခွဲနေရာမှ ရန်ကုန်တိုင်းစစ်ဌာနချုပ် ကုန်းမြင့်သာသို့ ရွှေ့ပြောင်းခဲ့သည်။
၂ဝဝ၂ ခုနှစ် ဧပြီလ ၁၉ ရက်နေ့တွင် နိုင်ငံတော် ကာကွယ်ရေး တက္ကသိုလ်ကို ကုန်းမြင့်သာ မှ ဒဂုံမြို့နယ်ရှိ စစ်ရုံး ရုံးဟောင်းဝင်းကြီးအတွင်းသို့ ရွှေ့ပြောင်းခဲ့သည်။
နိုင်ငံတော် ကာကွယ်ရေး တက္ကသိုလ်တွင် ၁၉၆၆ ခုနှစ်မှ ၁၉၇ဝ ခုနှစ်အထိ တပ်မှူးများ မွမ်းမံ သင်တန်း ၉ ခုကို ဖွင့်လှစ်ခဲ့ပြီး ၁၉၈၄ ခုနှစ်မှ ၁၉၈၈ ခုနှစ်ထိ ဥပဒေရက်တို မွမ်းမံသင်တန်း ၁ဝ ခု ဖွင့်လှစ်ခဲ့သည်။
စစ်တပ်က အာဏာသိမ်းပြီး ၁၉၉၂-၁၉၉၃ ခုနှစ်တွင် တပ်မှူးများ မွမ်းမံ သင်တန်း ၄ ခုနှင့် အရာရှိကြီးများ အုပ်ချုပ်မှုသင်တန်း ၄ ခု ဖွင့်လှစ် သင်ကြားခဲ့သည်။
ဖွဲ့စည်းပုံ နိုင်ငံတော် ကာကွယ်ရေး တက္ကသိုလ်၏ မူဝါဒဆိုင်ရာ လမ်းညွှန်အဖွဲ့အနေဖြင့် နာယကအဖြစ် တပ်မတော်ကာကွယ်ရေးဦးစီးချုပ်က ဆောင်ရွက်ပြီး ဥက္ကဋ္ဌအဖြစ် ဒုတိယတပ်မတော်ကာကွယ်ရေးဦးစီးချုပ် က ဆောင်ရွက်သည်။
အဖွဲ့ဝင်များအဖြစ် ညှိနှိုင်းကွပ်ကဲရေးမှူး(ကြည်း၊ ရေ၊ လေ)၊ စစ်ရေးချုပ်၊ စစ်ထောက်ချုပ်၊ စစ်ဖက်ရေးရာလုံခြုံရေးအရာရှိချုပ်၊ လေကြောင်း ကာကွယ်ရေး အရာရှိချုပ်၊ တပ်မတော်လေ့ကျင့်ရေး အရာရှိချုပ်၊ ကာကွယ်ရေးဦးစီးချုပ်(ရေ)၊ ကာကွယ်ရေးဦးစီးချုပ်(လေ)နှင့် အတွင်းရေးမှူးအဖြစ် ကျောင်းအုပ်ကြီးတို့ ပါဝင်ဖွဲ့စည်းထာသည်။
ကိုးကား ကဏ္ဍ:မြန်မာနိုင်ငံရှိ တက္ကသိုလ်နှင့်ကောလိပ်များ ကဏ္ဍ:မြန်မာနိုင်ငံရှိ စစ်ဖက်ဆိုင်ရာ တက္ကသိုလ်နှင့်ကောလိပ်များ ကဏ္ဍ:နေပြည်တော်။
ပြေဇင် 150px အမည်ရင်း မောင်မောင် နိုင်ငံ 25px မြန်မာ မိဘအမည် ဦးဝဏ္ဏ + ဒေါ်ချိုချိုရီ ကိုးကွယ်သည့်ဘာသာ ဗုဒ္ဓဘာသာအလုပ်အကိုင် သရုပ်ဆောင် မွေးဖွားရာဒေသ ရန်ကုန်မြို့ထင်ရှားကျော်ကြားမှု သရုပ်ဆောင် ပြေဇင်သည် ရုပ်ရှင်သရုပ်ဆောင်တစ်ဦးဖြစ်သည်။
အဖိုးဖြစ်သူမှာ ရုပ်ရှင်ဒါရိုက်တာ၊ စာရေးဆရာ သာဓုဖြစ်ပြီး ဖခင်ဖြစ်သူမှာ ရုပ်ရှင်ဒါရိုက်တာ၊ စာရေးဆရာ မောင်ဝဏ္ဏဖြစ်သည်။
လွမ်းအောင်ရယ်တတ်သူ ရုပ်ရှင်ဇာတ်ကားသည် ပြေဇင်၏ ပထမဦးဆုံး ရုပ်ရှင်ဇာတ်ကားဖြစ်သည်။
ယခုအခါတွင် ရုပ်ရှင်၊ ဗီဒီယိုနှင့် ဒီဗီဒီ ဇာတ်ကားတို့ကို ရိုက်ကူးလျက်ရှိသည်။
ပြေဇင်၏ အမည်အရင်းမှာ မောင်မောင်ဖြစ်သည်။